Pěskowa smjelzyna

Pěskowa smjelzyna (Calamagrostis epigejos) je rostlina ze swójby słódkich trawow (Poaceae). 

 Wopisanje 
Pěskowa smjelzyna docpěwa wysokosć wot 80 hač 150 cm. Rostlina ma podzemske wuběžki.

Łopjena su płone abo zakulene, twjerde, na woběmaj bokomaj hrube a docpěwaja šěrokosć wot 5 hač 10 mm.

Kćěje wot junija hač awgusta. Pakić docpěwa dołhosć wot 30 cm a je kłubičkojće lapata. Kłóski na spódku kryjacych pluwiznow njesu kosmowy wěnčk. Kryjace pluwizny su na chribjeće kochtate, při čimž kocht kryjacu pluwiznu jara daloko přesahuje a kónčk přikrywneje pluwizny nimale docpěwa, ale njewusahuje z wuška.

 Stejnišćo 
Rosće na lěsnych zahonach, w swětłych lěsach, na brjohach, w šćerkownjach.

 Rozšěrjenje 

 Žórła  
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, strona 382 
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin  (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

Kategorija: Słódke trawy